Document ID: 32001D0896

32001D0896
L 331/95
JURNALUL OFÍCIAL AL UNIUNII EUROPENE
DECIZIA COMISIEI
din 12 decembrie 2001
de stabilire a demersurilor pentru efectuarea experimentelor și analizelor comparative comunitare asupra materialului săditor și de reproducere a plantelor fructifere în conformitate cu Directiva 92/34/CEE a Consiliului
[notificată cu numărul C(2001) 4220]
(2001/896/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 92/34/CEE a Consiliului privind comercializarea materialului săditor și de reproducere a plantelor fructifere (1), astfel cum a fost modificată ultima dată prin Directiva 1999/30/CE (2), în special articolul 20 alineatul (2),
întrucât:
(1)
Directiva menționată anterior prevede adoptarea dispozițiilor necesare pentru efectuarea experimentelor și analizelor comparative comunitare asupra materialului săditor și de reproducere a plantelor fructifere.
(2)
Ar trebui asigurată o reprezentativitate adecvată a probelor incluse în experimente și în teste, cel puțin pentru anumite plante selectate.
(3)
Statele membre ar trebui să participe la experimentele și la testele comparative comunitare în măsura în care pe teritoriul lor se obișnuiește să se reproducă sau să se comercializeze material săditor și de reproducere pentru Prunus domestica, pentru a garanta obținerea unor concluzii corecte.
(4)
Comisia este responsabilă pentru adoptarea dispozițiilor necesare pentru efectuarea experimentelor și analizelor comparative comunitare.
(5)
Normele tehnice pentru efectuarea experimentelor și analizelor au fost adoptate în cadrul Comitetului permanent pentru material săditor și de reproducere a genurilor și speciilor de fructe.
(6)
Ar trebui efectuate experimente și analize comparative comunitare între anii 2002 și 2006 privind materialul săditor și de reproducere recoltat în 2001 și ar trebui de asemenea stabilite detaliile privind aceste experimente și teste.
(7)
Pentru experimentele și testele comparative comunitare care durează mai mult de un an, partea de experimente și analize efectuate după primul an ar trebui autorizată de Comisie, sub rezerva disponibilității alocărilor necesare, fără a mai consulta Comitetul permanent pentru material săditor și de reproducere a genurilor și speciilor de fructe.
(8)
Comitetul permanent pentru material săditor și de reproducere a genurilor și speciilor de fructe nu a emis un aviz în termenul stabilit de președinte,
ADOPTĂ PREZENTA DECIZIE:
Articolul 1
(1) Se efectuează experimente și analize comparative comunitare între anii 2002 și 2006 privind materialul săditor și de reproducere pentru Prunus domestica.
(2) Costul maxim al experimentelor și analizelor pentru 2002 este cel stabilit la anexă.
(3) Toate statele membre participă la experimentele și analizele comunitare comparative în măsura în care pe teritoriul lor se reproduce sau se comercializează material săditor pentru Prunus domestica.
(4) Detaliile privind experimentele și analizele sunt stabilite le anexă.
Articolul 2
Comisia poate decide să continue experimentele și analizele stabilite la anexă între anii 2003 și 2006. Costul maxim al unui experiment sau al unei analize continuate în acest temei nu trebuie să depășească suma specificată la anexă.
Articolul 3
Prezenta decizie se adresează statelor membre.
Adoptată la Bruxelles, 12 decembrie 2001.

Labels: 3
17
6